CELEX: 32019D1855
Language: fi
Date: 2019-11-05 00:00:00
Title: Komission Täytäntöönpanopäätös (EU) 2019/1855, annettu 5 päivänä marraskuuta 2019, koulutuksen, audiovisuaalialan ja kulttuurin toimeenpanoviraston perustamisesta annetun täytäntöönpanopäätöksen 2013/776/EU muuttamisesta

6.11.2019   
               
               
                  FI
               
               
                  Euroopan unionin virallinen lehti
               
               
                  L 285/14
               
            
         KOMISSION TÄYTÄNTÖÖNPANOPÄÄTÖS (EU) 2019/1855,
         annettu 5 päivänä marraskuuta 2019,
         koulutuksen, audiovisuaalialan ja kulttuurin toimeenpanoviraston perustamisesta annetun täytäntöönpanopäätöksen 2013/776/EU muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19 päivänä joulukuuta 2002 annetun neuvoston asetuksen (EY) N:o 58/2003 (1) ja erityisesti sen 3 artiklan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksen (EU) N:o 231/2014 (2) nojalla annetussa komission tiedonannossa Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Uskottavat jäsenyysnäkymät ja EU:n tehostettu sitoumus Länsi-Balkanin maille” (3) esitetään toimintasuunnitelma muun muassa yhteistyön lisäämiseksi koulutuksen, nuorisotoiminnan ja urheilun alalla, jotta voidaan suojella Länsi-Balkanin kulttuuriperintöä, torjua kulttuuriesineiden laitonta kauppaa ja kehittää alueen kulttuurialaa ja luovia toimialoja, mukaan lukien kulttuuri- ja audiovisuaalialan politiikkaan liittyvä yhteistyö.
                  
               
                     (2)
                  
                  
                     Koulutuksen, audiovisuaalialan ja kulttuurin toimeenpanovirastolle, jäljempänä ’virasto’ tai ’EACEA’, annettiin komission täytäntöönpanopäätöksellä 2013/776/EU (4) tehtäväksi hallinnoida Luova Eurooppa -ohjelmaa. Sellaisen rahoituksen tarjoaminen, joka mahdollistaa osallistumisen samantyyppisiin toimiin kuin viraston jo hallinnoimissa ohjelmissa, on tehokas ja vaikuttava tapa saavuttaa kansainvälisen yhteistyön välineiden kohderyhmät. Tällaiset toimet rahoitetaan edelleen kansainvälisen yhteistyön välineillä, mutta toteutustavat ovat samat kuin viraston hallinnoimissa ohjelmissa.
                  
               
                     (3)
                  
                  
                     Viraston lähestymistapa unionin ohjelmien hallinnointiin on osoittautunut tehokkaaksi. Virastoon on kertynyt pätevyyttä, osaamista ja valmiuksia sille delegoitujen ohjelmien hallinnoinnista usean vuoden ajalta.
                  
               
                     (4)
                  
                  
                     Yhteisessä tiedonannossa Euroopan parlamentille ja neuvostolle ”Tavoitteena kansainvälisiä kulttuurisuhteita koskeva EU:n strategia” (5) korostettiin henkilökontaktien merkitystä osana EU:n julkisuus- ja kulttuuridiplomatiaa ja viitattiin nimenomaisesti EACEAn hallinnoimiin ohjelmiin.
                  
               
                     (5)
                  
                  
                     Asetuksen (EY) N:o 58/2003 3 artiklan 1 kohdan mukaisesti tehdyissä kustannus-hyötyanalyyseissä tuotiin esiin sekä määrälliset säästöt että laadulliset edut, joita saadaan, kun tällaisiin toimiin osallistumista varten tarkoitetun rahoituksen hallinnointi delegoidaan virastolle. Lisäksi delegoinnilla ei ole rahoitusvaikutuksia viraston hallintotalousarvioon.
                  
               
                     (6)
                  
                  
                     Viraston toteuttamat toimet vastaavat sen tämänhetkistä toimeksiantoa ja tehtävää. Ne ovat jatkoa nykyisille toimille, ja erona on vain ehdotuspyyntöjen laajentaminen siten, että mahdollistetaan kansainvälisen yhteistyön välineiden kohderyhmän osallistuminen. Komission sisäinen hallinnointi sitä vastoin aiheuttaisi häiriöitä, koska delegoitaviksi suunnitellut toimet eivät ole koskaan olleet vastuupääosastojen sisäisessä hallinnoinnissa eikä niillä ole siihen riittävästi valmiuksia.
                  
               
                     (7)
                  
                  
                     Näin ollen vastuu kansainvälisen yhteistyön välineistä saatavan rahoituksen toteuttamisesta olisi siirrettävä virastolle, jotta mahdollistettaisiin osallistuminen samoihin toimiin kuin sen vastuulle aiemmin annetuissa ohjelmissa, ja sen vuoksi täytäntöönpanopäätöstä 2013/776/EU olisi muutettava.
                  
               
                     (8)
                  
                  
                     Päätöksen 3 artiklan 1 kohdan e alakohdan ensimmäisen alakohdan mukaan viraston tehtäväksi annetaan ”korkea-asteen koulutukseen liittyvät hankkeet”, jotka kuuluvat ulkoisen yhteistyön välineiden alaan. Jotta tämä alakohta olisi yhdenmukainen sen kanssa, että virastolle annetaan mahdollisuus hallinnoida kansainvälisen yhteistyön välineiden käyttöä koulutus-, nuoriso- ja urheilualan toimiin sekä kulttuuri- ja audiovisuaalialan tukemiseen, alakohtaa olisi muutettava.
                  
               
                     (9)
                  
                  
                     Tässä täytäntöönpanopäätöksessä säädetyt toimenpiteet ovat toimeenpanovirastojen komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös 2013/776/EU seuraavasti:
            
                        1)
                     
                     
                        johdanto-osan 10 kappaleessa korvataan:
                        
                                    —
                                 
                                 
                                    ilmaisu ”– korkea-asteen koulutukseen liittyvät hankkeet, jotka kuuluvat ulkoisen yhteistyön välineiden (…) alaan” seuraavasti:
                                 
                              
                                    —
                                 
                                 
                                    ”– koulutukseen, audiovisuaalialaan, kulttuuriin, kansalaisuuteen ja nuorisoon liittyvät hankkeet, jotka kuuluvat ulkoisen yhteistyön välineiden (…) alaan”
                                 
                              
                  
                        2)
                     
                     
                        Korvataan 3 artiklan 1 kohdan ensimmäisessä alakohdassa e alakohta seuraavasti:
                        
                                    e)
                                 
                                 
                                    ”koulutukseen, audiovisuaalialaan, kulttuuriin, kansalaisuuteen ja nuorisoon liittyvät hankkeet, jotka kuuluvat seuraavien ulkoisen yhteistyön välineiden alaan:
                                    
                                                —
                                             
                                             
                                                Euroopan parlamentin ja neuvoston asetus liittymistä valmistelevasta tukivälineestä (IPA II) (*)
                                                
                                             
                                          
                                                —
                                             
                                             
                                                Euroopan parlamentin ja neuvoston asetus Euroopan naapuruusvälineen perustamisesta (**)
                                                
                                             
                                          
                                                —
                                             
                                             
                                                Euroopan parlamentin ja neuvoston asetus kehitysyhteistyön rahoitusvälineen perustamisesta (***),
                                             
                                          
                                                —
                                             
                                             
                                                Euroopan parlamentin ja neuvoston asetus kumppanuusvälineen perustamisesta kolmansien maiden kanssa tehtävää yhteistyötä varten (****)
                                                
                                             
                                          
                                                —
                                             
                                             
                                                neuvoston asetus yhdennentoista Euroopan kehitysrahaston täytäntöönpanosta (*****)
                                                
                                             
                                          
                              
                           (*)  Euroopan parlamentin ja neuvoston asetus (EU) N:o 231/2014, annettu 11 päivänä maaliskuuta 2014, liittymistä valmistelevan tukivälineen (IPA II) perustamisesta (EUVL L 77, 15.3.2014, s. 11)."
                        
                        
                           (**)  Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta (EUVL L 77, 15.3.2014, s. 27)."
                        
                        
                           (***)  Euroopan parlamentin ja neuvoston asetus (EU) N:o 233/2014, annettu 11 päivänä maaliskuuta 2014, kehitysyhteistyön rahoitusvälineen perustamisesta kaudelle 2014–2020 (EUVL L 77, 15.3.2014, s. 44)."
                        
                        
                           (****)  Euroopan parlamentin ja neuvoston asetus (EU) N:o 234/2014, annettu 11 päivänä maaliskuuta 2014, kumppanuusvälineen perustamisesta kolmansien maiden kanssa tehtävää yhteistyötä varten (EUVL L 77, 15.3.2014, s. 77)."
                        
                        
                           (*****)  Neuvoston asetus (EU) 2015/322, annettu 2 päivänä maaliskuuta 2015, yhdennentoista Euroopan kehitysrahaston täytäntöönpanosta (EUVL L 58, 3.3.2015, s. 1).”"
                        
                     
                  
         
            2 artikla
            Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 5 päivänä marraskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EYVL L 11, 16.1.2003, s. 1.
         
            (2)  Euroopan parlamentin ja neuvoston asetus (EU) N:o 231/2014, annettu 11 päivänä maaliskuuta 2014, liittymistä valmistelevan tukivälineen (IPA II) perustamisesta (EUVL L 77, 15.3.2014, s. 11).
         
            (3)  COM(2018) 65 final.
         
            (4)  Komission täytäntöönpanopäätös 2013/776/EU, annettu 18 päivänä joulukuuta 2013, koulutuksen, audiovisuaalialan ja kulttuurin toimeenpanoviraston perustamisesta ja päätöksen 2009/336/EY kumoamisesta (EUVL L 343, 19.12.2013, s. 46).
         
            (5)  JOIN(2016) 29 final.
      
      
         
            LIITE
            
               Kustannus-hyötyanalyysi
            
            
               Kvantitatiivinen analyysi
            
            Viraston neljännen väliarvioinnin osana toteutettu arviointijakson jälkikäteinen analyysi osoitti, että hallinnoinnin delegointi virastolle on selvästi tuonut kustannussäästöjä.
            Toimeenpanovirastolle delegoinnin yhteydessä toteutuneet kokonaiskustannukset (1) olivat 146,0 miljoonaa euroa vuosina 2015–2017. Nämä kustannukset olivat paljon alhaisemmat verrattuna arvioituihin kustannuksiin tilanteessa, jossa komissio hoitaisi hallinnoinnin sisäisesti. Vuosina 2015–2017 tosiasialliset kustannussäästöt, jotka syntyivät toimeenpanoviraston toteuttaman hallinnoinnin ja komission toteuttaman hallinnoinnin välisistä kustannuseroista, olivat 57,1 miljoonaa euroa (eli 28,1 prosenttia arvioiduista kustannuksista, jotka olisivat aiheutuneet komission hoitaessa hallinnoinnin). Kun verrataan alun perin arvioituja säästöjä hallinnoinnin delegoinnista EACEAlle saatuihin tosiasiallisiin säästöihin, voidaan todeta, että tosiasialliset säästöt olivat vuosina 2015–2017 alkuperäisiä arvioita 6,5 prosenttia suuremmat (57,1 miljoonaa euroa verrattuna 53,6 miljoonaan euroon). Ennakkoarvioon perustuvan kustannus-hyötyanalyysin mukaan hallinnoinnin delegoinnista toimeenpanovirastolle syntyvät säästöt johtuivat pääasiassa toimeenpanoviraston palveluksessa työskentelevän matalapalkkaisemman ulkopuolisen henkilöstön (sopimussuhteiset toimihenkilöt) suuremmasta osuudesta ja henkilöstön pienemmästä kokonaismäärästä.
            
               Kvalitatiivinen analyysi
            
            Kansainvälisen yhteistyön välineistä saatavassa rahoituksessa, jolla mahdollistetaan osallistuminen koulutus-, nuoriso-, kulttuuri- ja audiovisuaalipolitiikkaan liittyviin toimiin, hyödynnetään useita merkittäviä synergioita. Kun käyttöön otetaan olemassa olevat toimintapuitteet ja menettelyt kohderyhmän tavoittamiseksi, voidaan hyödyntää mahdollisimman paljon viraston jo hallinnoimia toimia. Hallinnoinnin delegoinnissa käytetään hyödyksi pitkän ajan kuluessa kertynyttä asiantuntemusta ja erityisesti mittakaavaetuja, joita ei olisi saatavilla komission sisäisellä ratkaisulla. Ilman edellä kuvattuja huomattavia henkilöstökustannusten säästöjäkin viraston laajempi kokemus näistä toimista mahdollistaa sen, että toiminnalliset tavoitteet saavutetaan kansainvälisen yhteistyön välineillä tavalla, joka ei olisi mahdollinen, jos komissio olisi toteuttanut nämä toimet itse.
            
               Yksinkertaistettu rahoitusselvitys
            
            
                        
                           Viraston hallinnoimat operatiiviset maksusitoumusmäärärahat (000 euroa)
                        
                     
                     
                        
                           2019
                        
                     
                     
                        
                           2020
                        
                     
                  
                        Nykytilanne
                     
                     
                        
                           829 111 
                        
                     
                     
                        
                           881 151 
                        
                     
                  
                        Nuoriso-, kulttuuri- ja audiovisuaalialan politiikkaa edistävät kansainvälisen yhteistyön välineet
                     
                     
                        
                           10 500 
                        
                     
                     
                        
                           10 500 
                        
                     
                  
                        Yhteensä
                     
                     
                        
                           839 611 
                        
                     
                     
                        
                           891 651 
                        
                     
                  
                        Prosenttiosuus
                     
                     
                        
                           1,3 %
                        
                     
                     
                        
                           1,2 %
                        
                     
                  
                        
                           Viraston henkilöstö (lukumäärä)
                        
                     
                     
                        
                           2019
                        
                     
                     
                        
                           2020
                        
                     
                  
                        Nykytilanne (ei muutosta)
                     
                     
                        438
                     
                     
                        438
                     
                  
                        
                           Viraston hallinnollisen talousarvion enimmäismäärä (EU28)
                        
                     
                     
                        
                           2019
                        
                     
                     
                        
                           2020
                        
                     
                  
                        Nykytilanne (ei muutosta)
                     
                     
                        48 574 
                     
                     
                        47 549 
                     
                  
               (1)  Mukaan lukien komission toteuttaman koordinoinnin ja seurannan kustannukset ja ETA/EFTA-maiden, kolmansien maiden ja EKR:n rahoitusosuudet.